СҚО-да қызылшамен ауырғандар саны 14 есеге артты
DATE: 22:55, 15 Қараша 2024 | GMT +5
TITLE: СҚО-да қызылшамен ауырғандар саны 14 есеге артты
URL: https://kaz.inform.kz/news/sko-da-kizilshamen-auirgandar-sani-14-esege-artti-df8298/
META: DATE: 22:55, 15 Қараша 2024 | GMT +5
TOTAL WORDS: 135
AUTHOR(S):
TEXT: Былтыр СҚО-да ұқсас кезеңде қызылша жұқтырған 30-ға жуық адам дәрігерге қаралған. Ал 2022 жылы қызылшамен ауырудың бір де бір жағдайы тіркелмеген. Облыстық санитариялық-эпидемиологиялық бақылау департаментінің мәліметінше, қызылша облыстың барлық аумақтарында тіркеліп жатыр. Науқастардың ең көп үлес салмағы Петропавлға тиесілі, мұнда сырқаттанудың 201 жағдайы анықталды. Аққайың ауданы — 27 адам, Ғ. Мүсірепов ауданында — 24, Тайынша ауданында — 16, Қызылжар ауданы — 15 адам ауырса, қалған аудандарда жұқтырғандар саны оннан төмен. Науқастардың 54% — 14 жасқа дейінгі бала. Мамандардың айтуынша, қызылша — ауа арқылы берілетін қауіпті инфекциялық ауру. Асқынған жағдайда пневмония, энцефалит сияқты ауруларға ұласуы мүмкін. Алдын алудың бірден-бір тиімді жолы — вакцинация. Қызылшаның одан әрі таралуын болдырмау үшін екпе қойдыру қажет. Вакцинация тіркелген жері бойынша медициналық ұйымда жүргізіледі. Бұған дейін СҚО-да биыл тұрғындардың басым бөлігі жүйке және қан айналым жүйесінің ауруларынан қайтыс болғанын жазған едік
